CELEX: 32018D0419
Language: lv
Date: 2018-03-16 00:00:00
Title: Komisijas Īstenošanas lēmums (ES) 2018/419 (2018. gada 16. marts) par dažiem aizsardzības pasākumiem saistībā ar Āfrikas cūku mēri Rumānijā (izziņots ar dokumenta numuru C(2018) 1707) (Dokuments attiecas uz EEZ. )

19.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 75/38
            
         KOMISIJAS ĪSTENOŠANAS LĒMUMS (ES) 2018/419
   (2018. gada 16. marts)
   par dažiem aizsardzības pasākumiem saistībā ar Āfrikas cūku mēri Rumānijā
   
      
         (izziņots ar dokumenta numuru C(2018) 1707)
      
   
   (Autentisks ir tikai teksts rumāņu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
            
         
               (2)
            
            
               Āfrikas cūku mēra uzliesmojuma gadījumā ir risks, ka slimības ierosinātājs var izplatīties uz citām cūku audzētavām un uz savvaļas cūkām. Tādējādi, veicot dzīvu cūku vai to produktu tirdzniecību, tas var izplatīties no dalībvalsts uz dalībvalsti un uz trešām valstīm.
            
         
               (3)
            
            
               Ar Padomes Direktīvu 2002/60/EK (3) noteikts Āfrikas cūku mēra kontrolei paredzēto Savienības pasākumu minimums. Atbilstoši Direktīvas 2002/60/EK 9. pantam minētās slimības uzliesmojumu gadījumā jāizveido aizsardzības zona un uzraudzības zona, kurās piemēro minētās direktīvas 10. un 11. pantā noteiktos pasākumus.
            
         
               (4)
            
            
               Komisijas Īstenošanas lēmums (ES) 2018/86 (4) tika pieņemts pēc Āfrikas cūku mēra uzliesmojumiem Rumānijā un pēc tam, kad saskaņā ar Direktīvas 2002/60/EK 9. pantu minētajā dalībvalstī tika izveidota aizsardzības zona un uzraudzības zona.
            
         
               (5)
            
            
               Kopš Īstenošanas lēmuma (ES) 2018/86 pieņemšanas dienas Rumānija ir paziņojusi Komisijai par jaunu Āfrikas cūku mēra uzliesmojumu kādā lauku saimniecībā. Rumānija arī pēc minētā nesenā uzliesmojuma ir veikusi vajadzīgos pasākumus atbilstoši Direktīvai 2002/60/EK, tostarp izveidojusi jaunas aizsardzības un uzraudzības zonas saskaņā ar Direktīvas 2002/60/EK 9. pantu.
            
         
               (6)
            
            
               Lai novērstu nevajadzīgus traucējumus Savienības iekšējā tirdzniecībā un izvairītos no tā, ka trešās valstis varētu uzlikt nepamatotus šķēršļus tirdzniecībai, ir nepieciešams sadarbībā ar Rumāniju Savienības līmenī aprakstīt minētās dalībvalsts apgabalus, kas šobrīd ir noteikti par Āfrikas cūku mēra aizsardzības un uzraudzības zonām.
            
         
               (7)
            
            
               Tāpēc šā lēmuma pielikumā būtu jāapraksta šobrīd Rumānijā noteiktās aizsardzības un uzraudzības zonas un jānosaka šo zonu pastāvēšanas ilgums.
            
         
               (8)
            
            
               Turklāt, lai ņemtu vērā jauno epidemioloģisko situāciju Rumānijā, Īstenošanas lēmums (ES) 2018/86 būtu jāatceļ un jāaizstāj ar šo lēmumu.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Rumānija nodrošina, ka aizsardzības un uzraudzības zonās, kas izveidotas saskaņā ar Direktīvas 2002/60/EK 9. pantu, ir iekļauti vismaz tie apgabali, kuri kā aizsardzības un uzraudzības zonas ir minēti šā lēmuma pielikumā.
   2. pants
   Īstenošanas lēmumu (ES) 2018/86 atceļ.
   3. pants
   Šo lēmumu piemēro līdz 2018. gada 30. jūnijam.
   4. pants
   Šis lēmums ir adresēts Rumānijai.
   
      Briselē, 2018. gada 16. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      (4)  Komisijas 2018. gada 19. janvāra Īstenošanas lēmums (ES) 2018/86 par dažiem aizsardzības pasākumiem saistībā ar Āfrikas cūku mēri Rumānijā (OV L 16, 20.1.2018., 13. lpp.).
   
      PIELIKUMS
      
                  Rumānija
               
               
                  1. pantā minētie apgabali
               
               
                  Datums, līdz kuram piemērojams
               
            
                  Aizsardzības zona
               
               
                  
                     
                        Satu Mare
                     
                     žudecs ar šādiem apvidiem:
                  
                               
                           
                           
                              
                                 Nisipeni locality, Lazuri commune
                              
                           
                        
                               
                           
                           
                              
                                 Bercu locality, Lazuri commune
                              
                           
                        
                               
                           
                           
                              
                                 Bercu Nou locality, Micula commune
                              
                           
                        
                               
                           
                           
                              
                                 Micula locality, Micula commune
                              
                           
                        
                               
                           
                           
                              
                                 MiculaNoua locality, Micula commune
                              
                           
                        
               
                  2018. gada 30. jūnijs
               
            
                  Uzraudzības zona
               
               
                  
                     
                        Satu Mare
                     
                     žudecs ar šādiem apvidiem:
                  
                               
                           
                           
                              
                                 Cidreag locality, Halmeu commune
                              
                           
                        
                               
                           
                           
                              
                                 Porumbesti locality, Halmeu commune
                              
                           
                        
                               
                           
                           
                              
                                 Halmeu locality
                              
                           
                        
                               
                           
                           
                              
                                 Dorobolt locality, Halmeu commune
                              
                           
                        
                               
                           
                           
                              
                                 Mesteacan locality, Halmeu commune
                              
                           
                        
                               
                           
                           
                              
                                 Turulung locality, Turulung commune
                              
                           
                        
                               
                           
                           
                              
                                 Draguseni locality, Turulung commune
                              
                           
                        
                               
                           
                           
                              
                                 Agris locality, Agris commune
                              
                           
                        
                               
                           
                           
                              
                                 Ciuperceni locality, Agris commune
                              
                           
                        
                               
                           
                           
                              
                                 Dumbrava locality, Livada commune
                              
                           
                        
                               
                           
                           
                              
                                 Vanatoresti locality, Odoreu commune
                              
                           
                        
                               
                           
                           
                              
                                 Botiz locality, Odoreu commune
                              
                           
                        
                               
                           
                           
                              
                                 Lazuri locality, Lazuri commune
                              
                           
                        
                               
                           
                           
                              
                                 Noroieni locality, Lazuri commune
                              
                           
                        
                               
                           
                           
                              
                                 Peles locality, Lazuri commune
                              
                           
                        
                               
                           
                           
                              
                                 Pelisor locality, Lazuri commune
                              
                           
                        
               
                  2018. gada 30. jūnijs